Paljude väikeste tüdrukute  unistus on saada lauljaks, tantsijaks, näitlejaks, modelliks... Emana pole ma oma pilvebaleriinikesi ehk küll piisavalt suunanud ja motiveerinud, aga kohalik klaveri-, laulu-, näite- ja kunstiring on mu põnnid ikka üles leidnud. Ja päris hästi läheb. Andekad sellised! ;) Eile meisterdasime pool õhtut pere keskmisele moeetenduseks prügikottidest õhtukleiti. Tagasihoidliku ümbrise sees säras ta nagu sündinud mannekeen. Pesamunal(8) on kombeks kõik kättesaadav igal võimalikul ja võimatul moel endale ümber kerida,  igas toanurgas fotosessioone korraldada ja igasuguse muusika saatel keha väänutada. Annab alust arvata, et ka tema unistuste tulevik on rambivalgusega seotud? Jah, aga millisega !!!  Täna, vaevalt tuppa jõudnud, teatas väsinud ja õnnelik tütreke:  "Emme! Ma hakkasin kangitrennis käima!"    Aaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaah................